《览含元殿基因想昔时朝会之盛且感其兴废之故》
宋代·苏舜钦

在昔朝元日，千门动地来。方隅正无事，辅相复多才。

仗下簪缨正，天中伞扇开。皇威瞻斗极，曙色辨崔嵬。

赤案波光卷，鸣梢殿尾回。熊罴驱禁卫，雨露覆兰台。

横赐倾中帑，穷奢役九垓。只知营国用，不畏屈民财。

翠辇还移幸，旻天未悔灾。群心争困兽，回首变寒灰。

曾以安无虑，翻令世所哀。行人看碧瓦，独鸟下苍苔。

虽念陵为谷，遥知祸有胎。青编遗迹在，此地亦悠哉。

作者简介：苏舜钦（1008—1048）北宋诗人，字子美，开封（今属河南）人，曾祖父由梓州铜山（今四川中江）迁至开封（今属河南）。曾任县令、大理评事、集贤殿校理，监进奏院等职。因支持范仲淹的庆历革新，为守旧派所恨，御史中丞王拱辰让其属官劾奏苏舜钦，劾其在进奏院祭神时，用卖废纸之钱宴请宾客。罢职闲居苏州。后来复起为湖州长史，但不久就病故了。他与梅尧臣齐名，人称“梅苏”。有《苏学士文集》诗文集有《苏舜钦集》16卷，《四部丛刊》影清康熙刊本。1981年上海古籍出版社出版《苏舜钦集》。